Ops Cinta Din Sardin

Ops Cinta Din Sardin merupakan sebuah siri drama televisyen Malaysia 2017 arahan Nazir Jamaluddin lakonan Izzue Islam dan Mira Filzah.My Info Taip (11 Ogos 2017). Dicapai pada 12 September 2017. Siri ini memulakan tayangan perdana di Slot Kelakarama TV9 bermula 11 Ogos 2017 hingga 12 September 2017.

 Sinopsis 
Mengisahkan Din Sardin (Izzue Islam) yang memang terkenal sebagai mat rempit di kampungnya. Sejak mengenali Che Ta (Mira Filzah, seorang Pegawai JPJ yang cantik manis, Din Sardin semakin minat bekerja dalam anggota beruniform. Sahabat baik Din iaitu Amir masih lagi degil dan kembali merempit dengan budak-budak rempit kampung.

Walaupun Che Ta sudah dimiliki orang lain, perasaan Din pada Che Ta masih tidak berubah. Din nekad untuk menjadi menjadi pegawai JPJ walaupun tidak dapat memiliki cinta Che Ta, asalkan dia dapat bergandingan dan selalu bersama gadis itu pun sudah cukup baginya.

Pada mulanya, Din sudah berputus asa untuk mencari pekerjaan setelah acapkali permohonannya untuk menjadi anggota unit beruniform itu ditolak sehinggakan dia kembali merempit. Ditimpa malang akibat kedegilannya untuk kembali merempit menyebabkan dia kehilangan sahabat baiknya, Amir yang ditimpa kemalangan ketika mereka sedang berlumba secara haram.

Din nekad untuk berubah dan tidak mahu lagi untuk menjadi mat rempit. Che Ta turut membantu Din untuk berubah dengan menyerap Din menjadi sukarelawan Skuad Muda JPJ dalam kempen kesedaran yang dijalankan oleh JPJ.

Din Sardin menjadi anggota JPJ dan bercinta dengan Su sejak sama-sama dalam latihan. Kebetulan pula Che Ta bertugas menjadi jurulatih di pusat latihan itu, menemukannya dengan Din Sardin. Percintan Din Sardin dan Su Berakhir. Din dipindahkan ke Putrajaya, dan diserapkan satu unit dengan Che Ta yang menjadi ketuanya. Din berusaha mendapatkan cinta Che Ta. Su kemudian dipindahkan juga ke Putrajaya. Su ingin kembali kepada Din, tetapi Din menolak kerana Din mengejar cinta Che Ta. Su kecewa. Che Ta pula menolak cinta Din Sardin. Din Sardin pula yang kecewa. Dia mahu kembali kepada Su, tetapi Su sudah ada teman lelaki baru. Din Sardin kecewa. Hinggalah dia berubah menjadi anggota JPJ yang paling cemerlang dan dia berjaya menambat hati Che Ta semula.

Pelakon

Pelakon utama
 Izzue Islam sebagai Din Sardin
 Mira Filzah sebagai Che Ta

Pelakon pembantu
 Bell Ngasri sebagai Azam 
 Delimawati sebagai Mak Lunah
 Kazar Saisi sebagai Abu Rani
 Niena Baharun sebagai Cik Murni
 Sasqia Dahuri sebagai Suraya
 Syazuwan Hassan sebagai Daud
 Taufiq Hanafi sebagai Kamarul
 Amir Raja Lawak sebagai Amir 
 Anne Ariffin sebagai Anne
 Jaja Iliyes sebagai Nini
 Azhan Rani sebagai Zack
 Iswan Ismail sebagai Iskandar 
 Putra Amaris sebagai Shamsul
 Nick Syaf

Penampilan khas
 Ariff Aziz sebagai Tuan Zul

Runut Bunyi
 Ops Cinta Din Sardin - Aesar Mustafa feat Nick Cdrw 
 Pematah Hati - Nabila Razali 
 Fall In Love - Nominos
 Larut - Aiman Sidek
 Bimbang - Izzue Islam 
 Sahabat - Izzue Islam 
 Oh Na Na - Liyana Jasmya
 Asal Kau Bahagia - Armada

Rujukan

Kategori:Drama Melayu 2017
Kategori:Rancangan TV3

Kesinambungan